我今日同男朋友出黎黃埔呢一區行下，因為人生路不熟咪上openrice睇下有咩晚餐好食囉。睇到呢間網上評語唔錯就入左黎，點知就中哂伏。我地兩個人點左炸醬面、原味炸雞、牛肉卷。只係得頭盤同炸雞算係入到口，其他野食都好差：炸醬面好淡、好少肉；牛肉卷好乾、勁難食。最恐怖係啲茶，有一陣怪味！飲左啖就想嘔！服務就普普通通，冇咩特別。價錢就算係幾貴下，飯麵平均約$90、炸雞要$108（細）$198（大），好就好在份量都幾多下。總結黎講：不可一、不可再！！完